CELEX: 62007CO0229
Language: sk
Date: 2008-01-21 00:00:00
Title: Uznesenie Súdneho dvora (siedma komora) z 21. januára 2008. # Diana Mayeur proti Ministère de la Santé et des Solidarités. # Návrh na začatie prejudiciálneho konania: Tribunal administratif de Paris - Francúzsko. # Článok 104 ods. 3 rokovacieho poriadku - Článok 23 smernice Európskeho parlamentu a Rady 2004/38/ES - Sloboda usadiť sa - Uznávanie diplomov, dokladov o vzdelaní a nadobudnutej praxe - Situácia štátneho príslušníka tretej krajiny, vlastníka lekárskeho diplomu vydaného týmto tretím štátom a uznaného členským štátom, ktorý žiada o udelenie povolenia na výkon lekárskej činnosti v inom členskom štáte, kde má platné povolenie na pobyt spolu so svojím manželom, štátnym príslušníkom Spoločenstva. # Vec C-229/07.

Uznesenie Súdneho dvora (siedma komora) z 21. januára 2008 – Mayeur/Ministère de la Santé et des Solidarités
      (vec C‑229/07)
      „Článok 104 ods. 3 rokovacieho poriadku – Článok 23 smernice Európskeho parlamentu a Rady 2004/38/ES – Sloboda usadiť sa – Uznávanie diplomov, dokladov o vzdelaní a nadobudnutej praxe – Situácia štátneho príslušníka tretej krajiny, vlastníka lekárskeho diplomu vydaného týmto tretím štátom a uznaného členským
         štátom, ktorý žiada o udelenie povolenia na výkon lekárskej činnosti v inom členskom štáte, kde má platné povolenie na pobyt
         spolu so svojím manželom, štátnym príslušníkom Spoločenstva“
      
      Voľný pohyb osôb – Pracovníci – Právo rodinných príslušníkov na prístup k zamestnaniu – Právna úprava Spoločenstva – Neuplatniteľnosť na čisto vnútornú situáciu členského štátu (smernica Európskeho parlamentu a Rady č. 2004/38, článok 23)
         (pozri body 15, 19, 20)
      
      Predmet
      
         
               Návrh na začatie prejudiciálneho konania – Tribunal administratif de Paris – Výklad článku 23 smernice Európskeho parlamentu
                  a Rady 2004/38/ES z 29. apríla 2004 o práve občanov Únie a ich rodinných príslušníkov voľne sa pohybovať a zdržiavať sa v rámci
                  územia členských štátov, ktorá mení a dopĺňa nariadenie (EHS) č. 1612/68 a ruší smernice 64/221/EHS, 68/360/EHS, 72/194/EHS,
                  73/148/EHS, 75/34/EHS, 75/35/EHS, 90/364/EHS, 90/365/EHS a 93/96/EHS (Ú. v. EÚ L 158, s. 77; Mim. vyd. 05/005, s. 46) – Vzájomné
                  uznávanie diplomov a sloboda usadiť sa – Povinnosť vziať do úvahy diplomy, osvedčenia a iné doklady o vzdelaní, ako aj prax
                  nadobudnutú dotknutou osobou – Situácia štátneho príslušníka tretej krajiny, vlastníka lekárskeho diplomu vydaného týmto tretím
                  štátom a uznaného členským štátom, ktorý žiada o udelenie povolenia na výkon lekárskej činnosti v inom členskom štáte, kde
                  má platné povolenie na pobyt spolu so svojím manželom, štátnym príslušníkom Spoločenstva
               
            Výrok
      Článok 23 smernice Európskeho parlamentu a Rady 2004/38/ES z 29. apríla 2004 o práve občanov Únie a ich rodinných príslušníkov
         voľne sa pohybovať a zdržiavať sa v rámci územia členských štátov, ktorá mení a dopĺňa nariadenie (EHS) č. 1612/68 a ruší
         smernice 64/221/EHS, 68/360/EHS, 72/194/EHS, 73/148/EHS, 75/34/EHS, 75/35/EHS, 90/364/EHS, 90/365/EHS a 93/96/EHS, nebráni
         tomu, aby členský štát odmietol štátnemu príslušníkovi tretej krajiny, ktorý je manželom štátneho príslušníka Spoločenstva,
         ktorý nevyužil svoje právo na slobodný pohyb, domáhať sa uplatnenia pravidiel Spoločenstva o vzájomnom uznávaní diplomov a o slobode
         usadiť sa, a nezaväzuje príslušné úrady členského štátu, u ktorých sa žiada o vydanie povolenia na výkon regulovaného povolania,
         vziať do úvahy všetky diplomy, osvedčenia a iné doklady o vzdelaní, aj keď ich získal mimo Európskej únie a boli uznané v inom
         členskom štáte, ako aj relevantnú prax predmetnej osoby, a to na základe porovnania znalostí potvrdených týmito dokladmi a praxou
         na jednej strane, so znalosťami a schopnosťami vyžadovanými vnútroštátnymi právnymi predpismi na druhej strane.